Diari Oficial de la Generalitat Valenciana


Sumari del DOGV 1362, del 08-08-1990 (1990/818420)

DECRET 120/1990, de 23 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'una parcel.la d'una superfície aproximada de 20.000 m2, situada en el terme municipal d'Utiel, realitzada per l'Ajuntament d'Utiel.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/120/dof/vci/html**

### Dades del document

Número de DOGV
:   1362

Data del DOGV
:   08-08-1990

Secció del DOGV
:   DISPOSICIONS GENERALS

Número del document
:   1990/818420


Data del document
:   23-07-1990

Organisme emissor
:   Conselleria d'Economia i Hisenda

Tipus de document
:   Decret

Decret 120/1990, de 23 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'una superficie aproximada de 20.000 m2 situada en el terme municipal d'Utiel, realitzada per l'Ajuntament d'Utiel.  
L?Ajuntament d'Utiel, en sessions plenàries realitzades els dies 29 de desembre de 1989 i 30 de març de 1990, acordà la cessió gratuïta a la Generalitat Valenciana d'una parcel·la situada en el terme municipal d'Utiel, de la qual és propietari l?esmentat Ajuntament.  
Aquesta cessió es realitza amb el fi determinant de construir-hi un Camp d'Experimentació Agrària.  
A petició del conseller d?agricultura i Pesca s'iniciaren els tràmits legals oportuns per a l'acceptació i formalització de la cessió gratuïta de la parcel·la realitzada a favor de la Generalitat Valenciana.  
D'acord amb el que, disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en sessió celebrada el dia 23 de juliol de 1990,  
DECRETE:  
Article 1  
S'accepte la cessió, a títol gratuït, realitzada per l'Ajuntament d'Utiel de les parcel·les següents:  
- Rústica: terra de secà d'una superfície de 18470 m2, en el terme municipal d'Utiel, en el paratge anomenat la Celadilla. Confronta: nord, finca de Teodoro Moya Muñoz; est i sud, altres de Florencio Guillamón Sacristán; i oest, amb les d'Enrique García Parra. Parcel·la 110 del polígon 9. Aquesta finca figura inscrita en el Registre de la Propietat de Requena en el tom 414 de l'arxiu, llibre 96, foli 5, finca número 13906.  
- Rústica: terra de secà d'una superfície de 870 m2, en el terme municipal d'Utiel, en el paratge conegut per Barraca de Tabaquillo. Confronta: nord i est, propietat d'Emilio Sánchez Moya; sud, amb la d'hereus de Miguel Hernández Saéz. Parcel·la 113 del polígon 9. Aquesta finca figura inscrita en el mateix tom i llibre, foli 6, inscripció 1.ª, finca número 13272.  
- Rústica: terra de secà d'una superfície de 674 m2, en el terme municipal d'Utiel, en el paratge conegut per Barraca de Tabaquillo. Confronta: nord, camí; est, finca de Justiniano Fernández López; sud, ferrocarril; i oest, una altra de Justiniano Fernández López. Aquesta finca figura inscrita en el mateix tom i llibre, foli 9, inscripció la de la finca número 13799.  
- Rústica: terra de secà situada en el terme municipal d'Utiel, en el paratge denominat La Celadilla, de vint-i-set àrees de superfície. Confronta: nord, finca de Justiniano Fernández López; sud, una altra dels hereus de Miguel Hernández Sáez; est, amb les de Luis Esteban; i a l?oest, camí. Aquesta finca figura inscrita en el mateix tom i llibre, foli 10, inscripció la de la finca 13891.  
Les finques assenyalades, que per confrontar s'han d'agrupar registralment, conformen la següent:  
- Parcel·la de terra de secà, situada en el paratge La Celadilla, polígon 9, parcel·les 110, 113, 114, 115, 116, 117 i 118 de l?antic cadastre de rústica, amb una superfície aproximada de 20.000 m2. Confronta: nord, camí; sud, hereus d'Higinio Guillamón; est, Renfe; i oest, terrenys de l'Ajuntament.  
Article 2  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi un Camp d'Experimentació Agrària.  
Article 3  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI